stanford-oval/wikipedia huggingface dataset:
Vampyyrien imussa

| Vampyyrien imussa> Vampires Suck |
| --- | --- |

Ohjaaja:   Jason Friedberg  Aaron Seltzer 
Käsikirjoittaja:   Jason Friedberg  Aaron Seltzer 
Tuottaja:  Peter Safran
Säveltäjä:  Christopher Lennertz
Kuvaaja:  Shawn Maurer
Leikkaaja:  Peck Prior
Pääosat:   Jenn Proske  Matt Lanter  Christopher N. Riggi  Ken Jeong  Anneliese van der Pol 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   Yhdysvallat 18. elokuuta 2010  Suomi 3. syyskuuta 2010 
Kesto:  84 min
Alkuperäiskieli:  englanti
Budjetti:  20 mijl $
Tuotto:  79 658 108 mijl $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Vampyyrien imussa (Vampires Suck) on Jason Friedbergin ja Aaron Seltzerin ohjaama yhdysvaltalainen komediaelokuva vuodelta 2010. Elokuva parodioi pääasiassa romanttista fantasiaelokuvaa Twilight – Houkutus.
Rooleissa

| 0 | 1 | 2 |
| --- | --- | --- |
|  Jenn Proske  | … |  Becca Crane   |
|  Matt Lanter  | … |  Edward Sullen   |
|  Diedrich Bader  | … |  Frank Crane   |
|  Chris Riggi  | … |  Jacob White   |
|  Ken Jeong  | … |  Daro   |
|  Anneliese van der Pol  | … |  Jennifer    |
|  Mike Mayhall  | … |  Nicholas    |
|  Rett Terrell  | … |  Max   |
|  Stephanie Fischer  | … |  Rosalyn   |
Arvostelut

Helsingin Sanomien Matti Rämöä elokuva ei vakuuttanut: "Pelkkään liioitteluun perustuva huumori ei naurata ja alkaa toistaa itseään nopeasti." Turun Sanomien Päivi Valotien mielestä ideaton irvailu on kiusaannuttavan kehno sekoitus irtonaisia puujalkavitsenä ja pieruhuumorikohtauksia. ”Vaivaannuttavan infantiili parodia myös aliarvioi katsojiaan ja näiden hoksottimia kerrassaan pahasti selittämällä vitsinsä ja viittauksensa aivan puhki.”
Viktor Jansson (ratsastaja)

Viktor Emanuel Jansson (31. joulukuuta 1919 Viipuri – 25. syyskuuta 2006 Seinäjoki) oli suomalainen esteratsastaja.
”Janne” Jansson edusti Suomea esteratsastuksessa Helsingin olympialaisissa 1952. Hän kilpaili Jessa-hevosella, ja hänen suorituksensa hylättiin. Lontoon vuoden 1948 olympialaisiin hänet valittiin varamieheksi. Tukholmassa järjestetyissä vuoden 1956 olympialaisten ratsastuskilpailuissa hän toimi Suomen valmentajana.
Jansson sijoittui pohjoismaisissa kisoissa esteratsastuksessa toiseksi vuonna 1949 ja edusti Suomea myös vuosina 1947, 1951, 1953 ja 1959. Hän voitti esteratsastuksessa Suomen-mestaruuden vuonna 1958.
Jansson toimi Suomen Ratsastajainliiton hallituksessa yli 30 vuotta, muun muassa puheenjohtajana vuosina 1975–1979. Hän oli liiton sihteeri ja toiminnanjohtaja vuosina 1947–1961 ja myöhemmin kunniapuheenjohtaja. Hän oli Tampereen Ratsastusseuran puheenjohtaja vuosina 1964–1969.
Viktor Gažík

| Viktor Gažík |
| --- | --- |
 Viktor Gažík toukokuussa 2019.
Henkilötiedot
Syntynyt: 13. joulukuuta 2001 (ikä 22) Handlová, Slovakia
Kansalaisuus:   Slovakia
Shakinpelaaja
Titteli:  suurmestari (2022)
Elo-luku:  2547 (marraskuu 2023) 
Korkein Elo:  2575 (joulukuu 2022) 
Viktor Gažík (s. 13. joulukuuta 2001 Handlová) on slovakialainen shakinpelaaja, jolla on suurmestarin arvonimi. Marraskuussa 2023 Gažíkin vahvuusluku on 2547, jolla hän on Slovakian toiseksi vahvin aktiivipelaaja ja maailmanlistan sijalla 391.
Gažík on alle 18-vuotiaiden maailmanmestari vuodelta 2018 ja alle 10-vuotiaiden Euroopan-mestari vuodelta 2010.
Aiheesta muualla

Viktor Gažík ChessGames.com-sivustolla (englanniksi)
Java Web Start

Java Web Start (tunnetaan myös nimellä JavaWS, javaws tai JAWS) on Sun Microsystemsin (nykyisen Oraclen) kehittämä kehikko. Sen avulla voidaan käynnistää ja suorittaa Java-sovelluksia verkosta käsin ilman että käyttäjän tarvitsee asentaa niitä omalle tietokoneelleen. Java Web Start mahdollistaa saumattoman versiopäivityksen globaalisti jakeluun hajautetuille sovelluksille, antaen suuremman hallinnan muistin käytölle Java-virtuaalikoneessa.
Web Start -sovellukset eivät toimi selaimen sisällä toisin kuin Java-sovelmat. Ne ovat itsenäisiä sovelluksia ja ne toimivat erillisessä kehyksessä. Teknologia perustuu Java Network Launching Protocoliin (JNLP), ja se lukee sekä jäsentää JNLP-kuvaustiedoston. Tämän kuvauksen perusteella se lataa tarvittavat asiakasohjelman osat ja riippuvuudet. Asiakasohjelman osia, jotka ovat jo tallennettu käyttäjän koneelle välimuistiin, ei tarvitse ladata uudelleen, elleivät ne ole päivittyneet palvelimella. Tämän jälkeen, kun asiakasohjelma on tallennettu välimuistiin, Java Web Start käynnistää sen natiivisti käyttäjän koneella.
Aiheesta muualla

virallinen sivusto (englanniksi)
Jari Helle

| Jari Helle> Henkilötiedot |
| --- | --- |
Syntynyt: 10. elokuuta 1962 Tampere, Suomi
Kuollut: 20. huhtikuuta 2017 (54 vuotta) Tampere, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  172 cm
Paino:  75 kg
Pelaajaura
Pääsarjaura:  1979–1985
Seurat:   Ilves (SML)  Lukko (SML)  KooKoo (I-div.)  FPS (I-div.) 
Jari Juhani Helle (10. elokuuta 1962 Tampere – 20. huhtikuuta 2017 Tampere) oli suomalainen jääkiekkoilija ja jääkiekkovalmentaja. SM-liigassa Helle pelasi Ilveksessä 18 peliä kaudella 1979–1980 ja Lukossa yhdeksän peliä kaudella 1981–1982.
Valmennusuransa Helle aloitti 1998, kun siirtyi KooKoon A-junioreiden valmentajaksi. Hän voitti myöhemmin valmentajana kahdesti Italian mestaruuden HC Bolzanon joukkueessa, 2007–2008 apuvalmentajana sekä 2008–2009 päävalmentajana.
Helle oli valmentaja ja manageri Seppo Helteen poika. Tämä voitti Suomen mestaruuden Tampereen Ilveksessä vuonna 1962.
Jean-Luc Thiébaut

| Mitalit> Maa:   Ranska.Miesten käsipallo. Olympialaiset  | Mitalit> Maa:   Ranska.Miesten käsipallo. Olympialaiset  | Mitalit> Maa:   Ranska.Miesten käsipallo. Olympialaiset  | Maa:   Ranska> Miesten käsipallo. |
| --- | --- | --- | --- |
|  Pronssia | Barcelona 1992 | joukkuekilpailu |  |
Jean-Luc Charles Thiébaut (s. 29. joulukuuta 1960 Metz) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.
Vicky McClure

| Vicky McClure |
| --- | --- |

Henkilötiedot
Koko nimi:  Victoria Lee McClure
Syntynyt: 8. toukokuuta 1983 (ikä 41) Nottingham, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  1999–
Merkittävät roolit:  This is England Line of Duty Broadchurch
Aiheesta muualla
IMDb
Elonet
Victoria Lee ”Vicky” McClure (s. 8. toukokuuta 1983) on englantilainen näyttelijä. Hänet tunnetaan parhaiten rooleistaan This is England -elokuvassa (2006) sekä Line of Duty -poliisisarjassa (2012–).
Ura

McClure teki elokuvadebyyttinsä 15-vuotiaana elokuvassa A Room for Romeo Brass (1999). Varsinaisen läpimurtonsa hän teki This is England -elokuvassa, joka ilmestyi vuonna 2006. McClure oli mukana myös elokuvan jatko-osissa: Channel 4:n minisarjoissa This is England '86 (2010), This Is England '88 (2011) ja This Is England '90 (2015). Vuoteen 1986 sijoittuvasta minisarjasta hän voitti vuonna 2011 parhaan naisnäyttelijän BAFTA-palkinnon.
Vuodesta lähtien 2012 McClure on näytellyt Kate Flemingiä BBC:n poliisisarjassa Line of Duty. Hahmo on yksi sarjan päähenkilöistä, ja McClure on ollut mukana sarjan jokaisella kuudella tuotantokaudella. Lisäksi McClure on näytellyt Madonnan ohjaamassa elokuvassa Filth and Wisdom (2008) sekä ITV:n rikossarjassa Broadchurch (2013).
Jean-Luc Hudsyn

Jean-Luc Hudsyn (s. 26. helmikuuta 1947 Uccle) on belgialainen roomalaiskatolinen piispa. Hänet vihittiin papiksi Mechelen-Brysselin arkkihiippakuntaan 24. kesäkuuta 1972 ja nimitettiin sen vihkipiispaksi sekä Aptin titulaaripiispaksi 22. helmikuuta 2011. Piispaksi vihkiminen seurasi 3. huhtikuuta. Pääkonsekraattorina toimi André-Joseph Léonard, jota avustivat Godfried Danneels ja Giacinto Berloco.
Janukismi

Janukismi (ukr. янукізм, janukizm) on ukrainankielinen termi, jolla viitataan ukrainalaisten poliitikkojen tekemiin kielellisiin virheisiin ja muihin lipsahduksiin. Ilmiö on saanut nimensä Viktor Janukovytšin mukaan, kun tämä yritti esittää olevansa hyvin koulutettu, mutta päätyi nolaamaan itsensä erilaisilla julkisilla lipsahduksilla.
Yksi tunnetuimmista janukismeista on todennäköisesti proffesor (ukr. проффесор), joka sai alkunsa, kun Janukovytš kirjoitti kyseisen tittelin väärin ilmoittautuessaan ehdokkaaksi presidentinvaaleissa vuonna 2004. Täyttäessään ehdokaslomaketta Janukovytš teki yhteensä 12 kirjoitusvirhettä: hän kirjoitti väärin muun muassa vaimonsa nimen ja syntymäpaikkansa. Tämän lisäksi Janukovytš on tehnyt myös paljon muita kirjoitusvirheitä, minkä vuoksi hänen taloustieteen tohtorin oppiarvonsa on kyseenalaistettu. Myös se, että 2010-luvun alussa Janukovytš kuului Ukrainan menestyneimpiin kirjailijoihin, herätti kysymyksiä kirjojen todellisista kirjoittajista ottaen huomioon Janukovytšin lukuisat kirjoitusvirheet.
Esimerkkejä janukismeista

| Janukismi | Selitys | Lähde |
| --- | --- | --- |
| проффесор (proffesor) | ylimääräinen ф-kirjain (f); ukrainan kielessä vierasperäisten sanojen konsonantteja ei yleensä kahdenneta |  |
| Welcome in Ukraine! | väärä prepositio (to eikä in); Janukovytš teki tämän virheen ollessaan valtiovierailulla Japanissa vuonna 2011 |  |
| Isaak Bebel | Janukovytš sekoitti keskenään ukrainalaisen kirjailijan Isaak Babelin ja saksalaisen ay-aktivistin August Bebelin. |  |
| йолка (jolka) | tarkoittaa 'joulukuusi'. Ukrainankielinen termi on ялинка (jalynka), jonka Janukovytš unohti |  |
| прємьєр-міністр (premjer-ministr) | oikea kirjoitusasu: прем'єр-міністр |  |
| курасани (kurasany) | oikea kirjoitusasu: круасани (kruasany), joka tarkoittaa ’kroisantti’ |  |
| pääsihteeri Clinton | tavatessaan Hillary Clintonin Janukovytš kutsui tätä useaan otteeseen pääsihteeriksi (engl. Secretary General) eikä ulkoministeriksi (engl. Secretary of State) |  |
| Lvivläiset ovat "maan paras kansanmurha" | Janukovytš sekoitti sanat генофонд (henofond, 'geenipooli') ja геноцид (henotsyd, 'kansanmurha') |  |
| Anna Ahmetova | sukunimi oikeasti: Ahmatova. |  |
| "kun näet omin käsin (– –) kosket sitä omin silmin" | Janukovytš kuvaili alueiden kuvernöörien raportteja |  |
| "Розмовляють угорською, румунською, болгарською, грецькою, єврейсько тощо (Rozmovljajut ugorskoju, rumunskoju, bolharskoju, hretskoju, jevreisko toštšo)" | Janukovytš luettelee ukrainalaisten puhumia kieliä, mutta unohti, mikä on "heprea" ukrainaksi. Janukovytš sanoi jevreisko, vaikka oikea ukrainankielinen termi on ivrytom (івритом). |  |
| Го́мер (Hómer) | väärä sanapaino; Homeroksen nimen sanapaino on viimeisellä tavulla (ukr. Гоме́р, Homér). |  |
| "Transnistrian ja koko Ukrainan elpyminen ja kehitys" | Janukovytš sekoitti keskenään Ukrainalle kuuluvan Dnipropetrovskin alueen (ukr. Дніпропетровська область, Dnipropetrovska oblast) ja Moldovasta itsenäiseksi julistautuneen Transnistrian (ukr. Придністров'я, Pridnistrovja). |  |
| демілітація (demilitatsija) | Janukovytš unohti sanan делімітація (delimitatsija, 'delimitointi'). |  |
| "Energoatom" | vieraillessaan Harkovassa sähkövoimatekniikkan alan yrityksessä nimeltä Turboatom, Janukovytš viittasi siihen kolmesti nimellä Energoatom. |  |
| "matalarikastettu Iran" | Janukovytš kertoi Barack Obamalle, että Harkovaan suunniteltu tutkimuslaitos keskittyy matalarikastettuun uraaniin; hän sekoitti keskenään sanat "Iran" (ukr. Іран, Iran) ja "uraani" (ukr. уран, uran). |  |
Janukismeiksi lasketaan myös Janukovytšin sanomat asiavirheet, joissa ei sinänsä ole mitään kielellisesti väärin. Janukovytš on esimerkiksi väittänyt, että Athosvuori on Palestiinassa (oikeasti Kreikassa), vuoden 2022 talviolympialaisia ”maailmanmestaruuskisoiksi” ja Israelia eurooppalaiseksi valtioksi.
Vikasietoisuus

Vikasietoisuus on koneen rakenneratkaisu tai sähköinen kytkentä, jonka avulla kone voi vikatilanteessa jatkaa toimintaansa, kun koneen muut osat pystyvät korvaamaan vikaantuneen toiminnot.
Läheinen käsite on vikaturvallinen, jossa koneen vikaantuminen ei aiheuta vaaraa.
Vikariaatti

Vikariaatti (ransk. vicariat) tarkoittaa yleisesti viransijaisuutta ja sijaisen tointa sekä erityisesti maantieteellistä aluetta, jossa vikaari harjoittaa virkaansa. Vikaari on tavallisesti velvollinen asumaan vikariaatissaan. Toisinaan nimitystä käytetään katolisesta hierarkkisesti järjestetystä lähetysalueesta, esimerkiksi apostolisesta vikariaatista. Joskus vikariaatti tarkoittaa seurakunnan sivukirkkoa.
Jagoba Arrasate

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jagoba Arrasate Elustondo
Syntymäaika: 22. huhtikuuta 1978 (ikä 46)
Syntymäpaikka: Berriatua, Espanja
Pelipaikka: hyökkääjä
Pituus: 169 senttimetriä
Seura
Seura: Mallorca
Tehtävä: päävalmentaja
Junioriseurat
: Real Sociedad
Seurat
| Vuodet | Seura | O | (M) |
| 1997–2001 | Eibar B |  |  |
| 2001–2002 | Lemona |  |  |
| 2002–2003 | Beasain |  |  |
| 2003–2005 | Elgoibar |  |  |
| 2005–2006 | Portugalete |  |  |
| 2006–2007 | Amorebieta |  |  |
Valmennusura
2007–2008: Berriatuko
2008–2010: Elgoibar
2010–2012: Real Sociedad (juniorit)
2012–2013: Real Sociedad (apuvalmentaja)
2013–2014: Real Sociedad
2015–2018: Numancia
2018–2024: Osasuna
2024–: Mallorca

Jagoba Arrasate Elustondo (s. 22. huhtikuuta 1978 Berriatua, Biskajan maakunta, Espanja) on espanjalainen entinen jalkapalloilija ja nykyinen valmentaja. Hän on toiminut kesästä 2024 lähtien Mallorcan päävalmentajana.
Valmentajaura

Heinäkuussa 2012 Arrasate nostettiin Real Sociedadin edustusjoukkueen apuvalmentajaksi ranskalaisen Philippe Montanierin toimiessa päävalmentajana. Seuraavaksi kaudeksi 2013–2014 Montanierin lähdettyä seurasta, Arrasate otti paikan edustusjoukkueen päävalmentajana. 2. marraskuuta 2014 hänet erotettiin päävalmentajan tehtävistä heikosti alkaneen kauden johdosta. Vuodet 2015–2018 hän valmensi Numanciaa.
Aiheesta muualla

Jagoba Arrasaten pelaajauran tilastot BDFutbol-sivustolla (englanniksi)
| 0 | 1 | 2 |
| --- | --- | --- |
| Edeltäjä: Philippe Montanier | Real Sociedadin päävalmentaja 2013–11/2014 | Seuraaja: David Moyes |
Javad Nekounam

| 0 | 1 | 2 |
| --- | --- | --- |

Henkilötiedot
Koko nimi: Javad Nekounam
Syntymäaika: 7. syyskuuta 1980 (ikä 44)
Syntymäpaikka: Rayy, Iran
Pelipaikka: keskikenttäpelaaja
Pituus: 185 senttimetriä
Junioriseurat
1994–1998: Saipa
Seurat
| Vuodet | Seura | O (M) |
| 1998–2005 2005–2006 2006 2006–2012 2012–2014 2014 2014–2015 2015–2016 2016 | Pas Teheran Al-Wahda Sharjah Osasuna Esteghlal Al Kuwait Osasuna Saipa Al-Arabi | 142 (45) 11 (3) 11 (5) 149 (24) 44 (8) ? (?) 22 (5) 15 (3) 11 (1) |
Maajoukkue
| 2000– | Iran | 149 (38) |
 Seurajoukkueuran tilastot kattavat vain kansalliset sarjat, päivitetty 8. lokakuuta 2024.  Maajoukkueuran tilastot päivitetty 8. lokakuuta 2024.
Javad Nekounam (pers. ‏جواد نکونام‎) (s. 7. syyskuuta 1980 Ray) on iranilainen jalkapalloilija. Hän oli pelipaikaltaan puolustava keskikenttäpelaaja. Hän pelasi kotimaansa lisäksi Espanjassa, Yhdistyneissä arabiemiraateissa, Kuwaitissa ja Qatarissa. Hän on eniten maaotteluita Iranin A-maajoukkueessa pelannut jalkapalloilija.
Vuonna 2006 Nekounam siirtyi espanjalaiseen Osasunaan kaksivuotisella sopimuksella. Samalla hänestä tuli ensimmäinen iranilaissyntyinen pelaaja joka on siirtynyt Espanjan pääsarjaan.
Nekounam pelasi ensimmäisellä kaudellaan Espanjan liigassa 24 ottelua ja teki niissä kaksi maalia. Hän sai 14. elokuuta 2007 vakavan polvivamman, joka piti hänet sivussa pelikentiltä kahdeksan kuukautta. Saman vuoden marraskuussa hän teki kolmen vuoden jatkosopimuksen joukkueen kanssa. Vuoden 2008 helmikuussa hän palasi harjoituksiin loukkaantumisensa jälkeen. Huhtikuun lopulla pelasi vierasottelussa Valenciaa vastaan ja pari viikkoa myöhemmin vielä muutaman minuutin kotiottelussa Real Murciaa vastaan.
Nekounam pelasi kaudella 2008–2009 Espanjan liigassa 35 ottelua ja teki niissä kahdeksan maalia. Tämän jälkeen hän pelasi kausittain 31, 26 ja 31 liigaottelua ja teki niissä vastaavasti kolme, kuusi ja viisi maalia. Kaikkiaan hän siis pelasi La Ligassa 149 ottelua ja teki niissä 24 maalia. Espanjan cupissa hän teki yhden maalin. Kaudella 2006–2007 hän pelasi UEFA-cupissa 11 ottelua Osasunan yltäessä välieriin ja teki jatkopaikan ratkaisseen jatkoaikamaalin ensimmäisellä pudotuspelikierroksella Girondins Bordeaux'ta vastaan.
Nekounam siirtyi kesällä 2012 kotimaahansa Esteghlalin joukkueeseen, ja kevätkauden 2014 hän pelasi Kuwaitissa Al Kuwaitin joukkueessa. Kauden 2014–2015 hän pelasi jälleen Osasunassa, joka oli pudonnut toiselle sarjatasolle. Viimeisen kautensa Nekounam pelasi kotimaassaan Saipan ja Qatarissa Al-Arabin joukkueissa.
Nekounam pelasi Iranin A-maajoukkueessa ennätykselliset 149 ottelua ja teki niissä 38 maalia. Hän ohitti maaottelutilastossa 148 maaottelua pelanneen maanmiehensä Ali Daein vuonna 2015. Nekounam pelasi ensimmäisen epävirallisen A-maaottelunsa tammikuussa 2000 ja ensimmäisen virallisen saman vuoden toukokuussa. Hän pelasi MM-kilpailuissa 2006 täydet minuutit Iranin kahdessa ensimmäisessä alkulohko-ottelussa. MM-kilpailuissa 2014 hän oli joukkueen kapteeni ja pelasi täydet minuutit kaikissa kolmessa ottelussa. Iran teki turnauksessa vain yhden maalin ja se syntyi Bosnia ja Hertsegovinaa vastaan Nekounamin syötöstä.
Aiheesta muualla

Javad Nekounam tilastot BDFutbol-sivustolla
Iranin joukkue – Jalkapallon MM-kilpailut 2006
1 Mirzapour |
2 Mahdavikia |
3 Bakhtiarizadeh |
4 Golmohammadi |
5 Rezaei |
6 Nekounam |
7 Zandi |
8 Karimi |
9 Hashemian |
10 Daei |
11 Khatibi |
12 Roudbarian |
13 Kaebi |
14 Teymourian |
15 Borhani |
16 Enayati |
17 Kazemian |
18 Zare |
19 Sadeqi |
20 Nosrati |
21 Madanchi |
22 Talebloo |
23 Shojaei |
Valmentaja Ivanković
Iranin joukkue – Jalkapallon MM-kilpailut 2014
1 Ahmadi
2 Heydari
3 Hajsafi
4 Hosseini
5 Sadeqi
6 Nekounam
7 Shojaei
8 R. Haghighi
9 Jahanbakhsh
10 Ansarifard
11 Haddadifar
12 A. Haghighi
13 Mahini
14 Teymourian
15 Montazeri
16 Ghoochannejhad
17 Alenemeh
18 Rahmani
19 Beikzadeh
20 Beitashour
21 Dejagah
22 Davari
23 Pooladi
Valmentaja Queiroz
Vikaturvallinen

Vikaturvallinen on koneen rakenneratkaisu tai sähköinen kytkentä, jossa vikaantuminen ei johda vaaratilanteisiin. Usein käytetään myös englannin kielen termiä Fail-safe.
Esimerkiksi turvakytkimien suhteen tämä tarkoittaa sitä, että turvakytkimen vikaantuessa se ei voi antaa koneen käynnistymisen mahdollistavaa signaalia.
Läheinen käsite on vikasietoisuus. Vikasietoinen kone voi vikatilanteessa jatkaa toimintaansa, jos koneen muut osat pystyvät korvaamaan vikaantuneen toiminnot. Esimerkiksi auton jarrujärjestelmässä vikaturvallisuus on toteutettu kaksipiirisellä ratkaisulla, joka on samalla vikasietoinen.
Vincent DePaul Breen

Vincent DePaul Breen (24. joulukuuta 1936 Brooklyn – 30. maaliskuuta 2003) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 15. heinäkuuta 1962 ja nimitettiin Metuchenin hiippakunnan johtoon New Jerseyyn 8. heinäkuuta 1997. Piispaksi vihkiminen seurasi 8. syyskuuta. Pääkonsekraattorina toimi Theodore Edgar McCarrick, jota avustivat Thomas Vose Daily ja Edward Thomas Hughes.
Breen erosi tehtävistään 4. tammikuuta 2002.
Itävallan historia

Antiikin aika
Hallstattin kulttuuri
Noricum
Itävallan markkreivikunta
Babenberg
Privilegium Minus
Habsburgien valta vuoteen 1815
Habsburg-suku
Pyhä saksalais-roomalainen keisarikunta
Itävallan arkkiherttuakunta
Habsburgien monarkia
Wienin kongressin jälkeen
Itävallan keisarikunta
Saksan liitto
Itävalta-Unkari
Ensimmäinen maailmansota
Sarajevon laukaukset
Ensimmäinen maailmansota
Sotien välinen aika
Saksalainen Itävalta
Ensimmäinen tasavalta
Austrofasismi
Anschluss
Toinen maailmansota
Saksan Ostmark
Toinen maailmansota
Sodan jälkeinen Itävalta
Miehitys
Toinen tasavalta
Tämä artikkeli käsittelee Itävallan historiaa alkaen Rooman valtakunnan ajalta noin 400 eaa.
Itävallan asuttaminen ja kehittyminen suurvallaksi

Kelttiläiset kansat saapuivat nykyisen Itävallan alueelle 400-luvulla eaa. Heidän maansa liitettiin Roomaan Noricumin provinssina vuonna 9 eaa. Rooman valtaa kesti 400-luvulla jaa. Rooman vallan jälkeen alueelle vaelsi germaani- ja slaavilaisheimoja. Alue tuli frankkien alaisuuteen. Kristinusko levisi 600-luvulta alkaen.
Pyhän Rooman keisarin Otto Suuren (h. 936–973) viimeisinä vuosina Baijerissa muodostettiin pieni, suunnilleen nykyistä Ala-Itävaltaa vastaava Ostarrichin rajakreivikunta. Sitä hallitsivat Babenbergit vuoteen 1246 saakka. Vuonna 1278 entiset Babenbergien maat joutuivat Habsburgeille.
Habsburgien valtakunta oli mahtavimmillaan keisari Kaarle V:n (h. 1519–1556) aikana, jolloin heidän maihinsa kuuluivat Itävallan lisäksi Espanja, Alankomaat ja siirtomaat Amerikoista. Kaarlen aikana maat jakautuivat Itävallan ja Espanjan Habsburgien kesken. Hänen ajoistaan lähtien vuoteen 1806 saakka oli yleensä sama henkilö sekä Itävallan kuninkaana että Pyhän saksalais-roomalaisen keisarikunnan keisarina.
Vuonna 1683 turkkilaiset piirittivät viimeisen kerran Wieniä, jonka jälkeen Habsburgien valtakunta laajeni myös Unkariin. Suvun miespuolisen haaran päättyminen johti vuonna 1740 perimyssotaan, jonka kuningatar Maria Teresia kuitenkin voitti.
Itävalta Euroopan suurvalta ja hajoaminen

Napoleonin valloitusten myötä Frans I luopui Pyhän saksalais-roomalaisen keisarin arvonimestä vuonna 1806, mutta oli kaksi vuotta aikaisemmin julistautunut Itävallan keisariksi. Täten ensin mainittu keisarikunta hajosi lopullisesti, mutta Itävallasta tuli keisarikunta.
Voitto Napoleonista vuonna 1815 johti Wienin kongressiin, jossa suurvallat järjestelivät asiat mieleisikseen. Vuoden 1848 kapinan jälkeen Itävaltaankin oli säädettävä perustuslaki. Itävallalle oli kuitenkin pettymys, kun Saksa yhdistyi vuonna 1871 Preussin johdolla, ja Itävalta jäi ulkopuolelle.
Vuoden 1867 kompromissilla Unkarille annettiin valtakunnassa samat oikeudet kuin saksalaisille ja maan nimeksi tuli Itävalta-Unkari. Vastaavia oikeuksia alkoivat pian sen jälkeen vaatia eri puolilla valtakuntaa useat muutkin kansallisuudet, etenkin Böömin tšekit, mutta heidän vaatimuksiaan ei toteutettu.
Vuonna 1908 Itävaltaan liitettiin sen miehittämä Bosnia ja Hertsegovina, mikä johti välirikkoon Venäjän ja Serbian kanssa. Tämä johtikin lopulta ensimmäiseen maailmansotaan, kun serbinationalistit surmasivat vuonna 1914 Sarajevossa Itävallan kruununperillisen Frans Ferdinandin.
Ensimmäisen maailmansodan jälkeen hävinneellä puolella taistellut Habsburgien Itävalta-Unkari paloiteltiin eri kansallisuuksien kesken. Maan saksalaisia jäi edustamaan Itävallan tasavalta.
Itävalta sodan jälkeen ja liittäminen Suur-Saksaan

Pienentynyttä, saksalaista Itävaltaa ei pidetty elinkelpoisena ja monet olisivat halunneet liittää maan Saksaan, mutta sodan voittajat eivät tätä sallineet.
Sisäisten ristiriitojen vuoksi kansleri Engelbert Dollfuss lopetti maaliskuussa 1933 demokratian ja alkoi hallita diktaattorina Italian fasistien ja suojeluskuntien tuella. Saksassa natsien valtaannousu johti painostukseen liittää Itävalta natsi-Saksaan. Saksan joukot marssivat maahan lopulta vuonna 1938 ja maa liitettiin Suur-Saksaan (Anschluss). Nimi Itävalta poistettiin käytöstä, ja maasta muodostettiin Ostmark-niminen osamaa. Myös Itävallan siihenastiset osavaltiot lakkautettiin ja tilalle perustettiin joukko Reichsgau-hallintoalueita. Maan juutalaiset ja kymmenettuhannet muut siirrettiin keskitysleireille.